เรื่องร้องเรียน: เหม็นกลิ่นขยะจากโรงขยะอ่อนนุชมาก กรุงเทพเองเป็นหุ้นอยู่ 99% ทำอะไรสักอย่างได้มั้ย วันดีๆ อากาศดีๆ แทนที่จะได้เปิดหน้าต่าง รับลม อันนี้ไม่ไหว แค่แย้มประตูก็ได้กลิ่นแล้ว ไม่สงสารปนะชาชนหรอคะ เดี๋ยวกลิ่นเหม็นเน่า เกี๋ยวกลิ่นเหมือนคอกวัว เดี๋ยวกลิ่นเคมี รบกวนแก้ไขปัญหาอบ่างยั่งบืนด้วยค่ะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ดำเนินการตรวจสอบปัญหากลิ่นของมูลฝอย และได้ดำเนินการแก้ปัญหากลิ่นของมูลฝอย โดยเจ้าหน้าที่ได้ลงพื้นที่ ติดตาม กำกับการปฏิบัติงาน พร้อมประสานให้บริษัทผู้รับจ้างกำจัดมูลฝอยแก้ปัญหาทั้งระยะสั้นและระยะยาว ดังนี้ 1. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 3. ล้างทำความสะอาดโรงงานและบริเวณอาคารมูลฝอย 4. ตรวจสอบรถเก็บขนมูลฝอยให้มีการป้องกันการตกหล่นของมูลฝอยในการขนส่ง และการรั่วไหลของน้ำชะมูลฝอย 5. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น 6. แต่งตั้งตัวแทนจากประชาชนผู้ไดรับความเดือดร้อน มามีส่วนร่วมในการติดตาม ตรวจสอบ การแก้ไขปัญหากลิ่นของมูลฝอย 7. ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย
ความเห็นของผู้แจ้ง: ทุกวันนี้ ทุกเช้ายังเหม็นกลิ่นขยะทุกวัน ขอการแก้ไขแบบยั่งยืน ไม่ใช่แค่เฉพาะเวลาที่แจ้ง
พื้นที่: แขวงประเวศ เขตประเวศ กรุงเทพมหานคร